Richard Gere 69 évesen másodszor is apuka lett | NLCafé
Richard Gere 69 évesen másodszor is apuka lett
Harminchat éves feleségétől született újabb fia.
Megszületett New Yorkban Richard Gere és fiatal felesége, Alejandra Gere első közös gyermeke. A baba a Daily Mail szerint már „néhány nappal ezelőtt” a világra jött, de a 69 éves sztár és nála 33 évvel fiatalabb felesége csak most jelentették be az örömhírt. A baba nevét egyelőre nem hozták nyilvánosságra, de azt már lehet tudni, hogy kisfiú született.
A sztárpáros tavaly szeptemberben elég rendhagyó módon jelentette be, hogy gyermeket várnak: egy olyan fényképet osztottak meg közösségi oldalaikon, amelyen a dalai láma megáldja a magzatot. Gere maga is buddhista, és a tibeti ügy lelkes támogatója.
Ez egyébként Gere harmadik házassága. Rajongói körében sokaknál megütközést váltott ki a hír, miszerint a hollywoodi sztár ilyen idősen újabb gyereket vállal. Első gyermeke második feleségétől, Carey Lowelltől született 2000-ben. Gere 70 éves lesz, amikor második fia betölti a hét hónapos kort.
Richard és Alejandra Gere 2017 decemberében (Fotonoticias/WireImage)
A színésznő tudja a titkot
Ma is szexisek az egykori szívtiprók?
Ezért válik Richard Gere 11 év után
Miért van ennyi botrány és fájdalom Julia Roberts családjában?
Címkék: Richard Gere	Alejandra Gere	megszületett	baba	gólyahír